Sy het oor die booswig op die passasiersitplek gespring om Prinses Tiffany onder die bestuurder se bene uit te kry.
“Toe ek met die hond regop kom, het ek in die pistool se loop vasgekyk. Ek het die pistool se loop uit die motor gedwing en ’n skoot het geknal. Kort daarna het ek nóg skoot – dié keer dowwer – gehoor.”
“Hy het my ’n sekonde aangekyk met so ’n snaakse uitdrukking in sy oë – iets soos ongeloof. Dis asof hy gedink het hoe kan só iets oor ’n hondjie gebeur, ” vertel De Kramer.
Een van die verdagtes, Godfrey Thabo Baloyi (32), het later in ’n hospitaal in Pretoria-Wes aan sy skietwond beswyk.